**Príloha 5**

**REGIONÁLNY ROZVOJ**

**Operačné programy pod Sekciou riadenia programov regionálneho rozvoja a Útvarom Implementácie programov regionálneho rozvoja v roku 2013**

Agentúra na podporu regionálneho rozvoja zabezpečovala v rámci Národného strategického referenčného rámca na roky 2007 – 2013 realizáciu Regionálneho operačného programu, Operačného programu Bratislavský kraj, operačných programov cezhraničnej spolupráce a plnila úlohy v oblasti monitorovania a vyhodnocovania programov pomoci EÚ.

Agentúra na podporu regionálneho rozvoja (ďalej len „APRR“) sa k 01.01.2013 organizačnou zmenou rozčlenila na Sekciu riadenia programov regionálneho rozvoja (ďalej len SRPRR) a na Útvar implementácie programov regionálneho rozvoja Ministerstva pôdohospodárstva a rozvoja vidieka SR.

**Operačný program Bratislavský kraj**

*Odbor riadenia Operačného programu Bratislavský kraj a Odbor realizácie Operačného program Bratislavský kraj* zabezpečujú výkon úloh Riadiaceho orgánu pre **Operačný program Bratislavský kraj** (ďalej len „OPBK“). OPBK predstavuje strategický dokument, pričom oprávneným územím na realizovanie intervencií je územie Bratislavského kraja.

Globálnym cieľom OPBK je posilnenie konkurenčnej schopnosti regiónu rozvojom vedomostnej ekonomiky a budovaním regiónu atraktívneho pre život. Špecifické ciele OPBK sú napĺňané prostredníctvom dvoch prioritných osí OPBK: Prioritná os 1 Infraštruktúra a Prioritná os 2 Vedomostná ekonomika. V rámci OPBK sú verejné prostriedky (štátny rozpočet a rozpočet územnej samosprávy), súkromné zdroje a prostriedky ERDF sústredené na štyri základné opatrenia v 2 prioritných osiach.

Prioritná os 1 **Infraštruktúra** na opatrenia 1.1 Regenerácia sídiel a 1.2 Regionálna a mestská hromadná doprava.

Prioritná os 2 **Vedomostná ekonomika** na opatrenia 2.1 Inovácie a technologické transfery a 2.2 Informatizácia spoločnosti.

Prvá prioritná os „Infraštruktúra“ je zameraná na podporu budovania moderného a atraktívneho regiónu pre občanov, návštevníkov a investorov. Druhá prioritná os „Vedomostná ekonomika“ podporuje v rámci OPBK inovácie a informatizáciu spoločnosti ako kľúčové tematické okruhy pre zabezpečenie dlhodobej konkurencieschopnosti regiónu.

OPBK stanovuje stratégiu a prioritné osi podporované zo štrukturálnych fondov a zo zdrojov členského štátu, ich špecifické ciele, príspevok zo štrukturálnych fondov, ostatné finančné prostriedky v súlade s Nariadením Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde ktorým sa zrušuje nariadenie (ES) č.1260/1999 („všeobecné nariadenie“) a v súlade s Nariadením Komisie (ES) č. 1828/2006 z 8. decembra 2006, ktorým sa stanovujú vykonávacie pravidlá nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a nariadenia Európskeho parlamentu a Rady (ES) č. 1080/2006 o Európskom fonde regionálneho rozvoja v znení neskorších zmien a doplnení („vykonávacie nariadenie“). Okrem toho Riadiaci orgán pre OPBK postupuje pri implementácii OPBK v súlade s ďalšími nariadeniami EÚ/ES, platnými právnymi predpismi Slovenskej republiky, najmä podľa zákona č. 111/2012, ktorým sa mení a dopĺňa zákon č. 528/2008 Z. z. o poskytovaní pomoci a podpory z fondov Európskych spoločenstiev v znení neskorších predpisov, ako aj ďalšími záväznými dokumentmi, najmä v súlade so Systémom riadenia štrukturálnych fondov a Kohézneho fondu na programové obdobie 2007 – 2013 v aktuálnom znení a Systémom finančného riadenia štrukturálnych fondov a Kohézneho fondu na programové obdobie 2007 – 2013 v platnom znení. Prijímateľmi pomoci z OPBK sú obce a mestá Bratislavského kraja založené v zmysle zákona č. 369/1990 Zb. o obecnom zriadení v znení neskorších predpisov; Bratislavský samosprávny kraj, založený v zmysle zákona č. 302/2001 Z. z. o samospráve vyšších územných celkov v znení neskorších predpisov, Hlavné mesto SR Bratislava a jeho mestské časti v zmysle zákona č. 377/1990 Zb. o hlavnom meste SR Bratislave v znení neskorších predpisov; Združenia miest a obcí založené v zmysle zákona č. 369/1990 Zb. o obecnom zriadení v znení neskorších predpisov, Subjekt správy bytového domu v zmysle zákona č. 182/1993 Z. z. o vlastníctve bytov a nebytových priestorov v znení neskorších predpisov; a Mikro, malí a strední podnikatelia (MSP) – fyzické alebo právnické osoby podnikajúce v oblasti výroby oprávnené na podnikanie v zmysle § 2 ods. 2 písm. a) a b) Obchodného zákonníka, registrované na území SR.

Do implementácie OPBK je aktívne zapojený aj Bratislavský samosprávny kraj, ktorý vo vymedzenom rozsahu plní úlohy sprostredkovateľského orgánu pod Riadiacim orgánom pre OPBK.

V roku 2013 Riadiaci orgán pre OPBK vyhlásil 3 výzvy na predkladanie žiadostí o nenávratný finančný príspevok (ďalej len „ŽoNFP“) z toho 2 výzvy v rámci Prioritnej osi 1 Infraštruktúra a 1 výzvu v rámci Prioritnej osi 2 Vedomostná ekonomika.

V rámci Prioritnej osi 1 Infraštruktúra bolo od začiatku programového obdobia vyhlásených 10 výziev na predkladanie ŽoNFP (bez iniciatívy JESSICA). V rámci výziev bolo prijatých 236 ŽoNFP v celkovej výške NFP 127 968 416,24 €, (z toho v rámci opatrenia 1.1 Regenerácia sídiel bolo prijatých 215 ŽoNFP v celkovej výške NFP 101 361 314,43 € a v rámci opatrenia 1.2 Regionálna a mestská hromadná doprava bolo prijatých 21 ŽoNFP v celkovej výške NFP 26 607 101,81 €.V rámci Prioritnej osi 1 bolo schválených 87 ŽoNFP v celkovej výške NFP 43 666 445,97 € (z toho v rámci opatrenia 1.1 Regenerácia sídiel bolo schválených 72 ŽoNFP v celkovej výške NFP 29 945 486,44 € a v rámci opatrenia 1.2 Regionálna a mestská hromadná doprava bolo schválených 15 ŽoNFP v celkovej výške NFP 13 720 959,53 €). K 31.12.2013 bolo v rámci Prioritnej osi 1 zazmluvnených 79 projektov v celkovej výške NFP 37 635 947,64 € (z toho v rámci opatrenia 1.1 Regenerácia sídiel bolo zazmluvnených 66 projektov v celkovej výške NFP 25 451 078,09 € a v rámci opatrenia 1.2 Regionálna a mestská hromadná doprava bolo zazmluvnených 13 projektov v celkovej výške NFP 12 184 869,55 €). K 31.12.2013 je 34 projektov v realizácii v celkovej zazmluvnenej výške NFP 17 180 031,52 € (z toho v rámci opatrenia 1.1 Regenerácia sídiel bolo v realizácii 24 projektov v celkovej zazmluvnenej výške NFP 7 900 055,05 € a v rámci opatrenia 1.2 Regionálna a mestská hromadná doprava boli 3 riadne ukončené projekty v celkovej výške čerpaných prostriedkov NFP 2 874 303,05 €).

V rámci Prioritnej osi 2 Vedomostná ekonomika bolo od začiatku programového obdobia vyhlásených 12 výziev (bez iniciatívy JEREMIE). V rámci výziev bolo prijatých 472 ŽoNFP v celkovej výške NFP 60 094 065,33 € ( z toho v rámci opatrenia 2.1 Inovácie a technologické transfery bolo prijatých 232 ŽoNFP v celkovej výške NFP 34 979 448,67 € a v rámci opatrenia 2.2 Informatizácia spoločnosti bolo prijatých 240 ŽoNFP v celkovej výške NFP 25 114 616,66 €). V rámci Prioritnej osi 2 bolo schválených 288 ŽoNFP v celkovej výške NFP 40 819 073,81 € (z toho v rámci opatrenia 2.1 Inovácie a technologické transfery bolo schválených 162 ŽoNFP v celkovej výške NFP 23 824 828,42 € a v rámci opatrenia 2.2 Informatizácia spoločnosti bolo schválených 126 ŽoNFP v celkovej výške NFP 16 994 245,39 €). K 31.12. 2013 bolo v rámci Prioritnej osi 2 zazmluvnených 237 projektov v celkovej výške NFP 36 649 968,56 € (z toho v rámci opatrenia 2.1 Inovácie a technologické transfery bolo zazmluvnených 154 projektov v celkovej výške NFP 22 828 738,38 € a v rámci opatrenia 2.2 Informatizácia spoločnosti bolo zazmluvnených 83 projektov v celkovej výške NFP 13 821 230,18 €). K 31.12.2013 bolo v rámci Prioritnej osi 2 celkovo 48 projektov v realizácii v celkovej zazmluvnenej výške NFP 14 045 401,07 € (z toho v rámci opatrenia 2.1 Inovácie a technologické transfery bolo v realizácii 24 projektov v celkovej zazmluvnenej výške NFP 3 781 395,68 € a v rámci opatrenia 2.2 Informatizácia spoločnosti bolo v realizácii 24 projektov v celkovej zazmluvnenej výške NFP 10 264 005,39 €) a 189 projektov bolo riadne ukončených v celkovej výške čerpaných prostriedkov NFP 22 520 615,19 € (z toho v rámci opatrenia 2.1 Inovácie a technologické transfery bolo riadne ukončených 130 projektov v celkovej výške čerpaných prostriedkov NFP 18 991 760,31 € a v rámci opatrenia 2.2 Informatizácia spoločnosti bolo riadne ukončených 59 projektov v celkovej výške čerpaných prostriedkov NFP 3 528 854,88 €).

**Programy cezhraničnej spolupráce**

Programy cezhraničnej spolupráce spadajú pod Európsku územnú spoluprácu a sú realizované s podporou štrukturálnych fondov EÚ, z Európskeho fondu regionálneho rozvoja so súčasnou finančnou účasťou jednotlivých národných rozpočtov. Odbor programov cezhraničnej spolupráce spadajúci pod Sekciu riadenia programov regionálneho rozvoja MPRV SR zodpovedá za realizáciu jednotlivých programov, na ktorých participujú susediace štáty, Česká republika, Maďarsko, Poľsko, Rakúsko a tiež spoločný program ENPI, kde spolupracujú na programe Maďarsko – Slovensko – Rumunsko a Ukrajina. Jednotlivé programy cezhraničnej spolupráce spoločne pripravujú Operačné programy, ktoré definujú rámec spolupráce, určujú priestor pre aktivity, projektové zámery na danom vymedzenom území. Odbor programov cezhraničnej spolupráce zodpovedá za riadenie Operačného programu cezhraničnej spolupráce Slovenská republika – Česká republika, plní úlohu Riadiaceho orgánu pre obdobie 2007-2013. V ostatných programoch cezhraničnej spolupráce Slovenská republika – Rakúsko, Maďarsko – Slovenská republika, Poľsko – Slovenská republika a operačného programu ENPI Maďarsko – Slovensko – Rumunsko – Ukrajina 2007 -2013 zastáva Slovenská republika pozíciu Národného orgánu, čo znamená, že koordinuje Program na Slovensku a tiež spolupracuje s jednotlivými Riadiacimi orgánmi.

Programy cezhraničnej spolupráce sú zamerané na hospodársku spoluprácu rôznych partnerov, zvýšenie sociálnej a kultúrnej súdržnosti, zlepšenie dostupnosti a komunikácie a ochranu prírodných hodnôt v prihraničných regiónoch. Programy podporujú zvyšovanie hospodárskej a sociálnej integrácie prihraničných regiónov.

Projektové zámery realizujú v oprávnených územiach jednotlivých programov rôzne subjekty, samosprávne kraje, obce, mestá, združenia obcí, príspevkové a rozpočtové organizácie ako aj školy, neziskové organizácie, záujmové združenia právnických osôb, občianske združenia a ďalšie subjekty. Špecifikom cezhraničných programov je podmienka spoločnej realizácie projektového zámeru minimálne dvoma projektovými partnermi, z každej strany hranice jedným a podmienka preukázateľného cezhraničného dopadu.

Oprávnené územia, v rámci ktorých je možné realizovať projekty s finančnou podporou niektorého z programov sú určené podľa geografickej orientácie programu na úrovni NUTS III v rámci susediacich regiónov zúčastnených štátov.

Výzvy na predkladanie žiadostí o poskytnutie finančného príspevku z ERDF za jednotlivé programy boli vyhlasované priebežne. V rámci programu cezhraničnej spolupráce SR-ČR 2007-2013 s alokáciou 92 740 141 € z prostriedkov ERDF bolo doteraz vyhlásených päť výziev na predkladanie žiadostí o poskytnutie finančného príspevku. K 31.12.2013 program eviduje 261 schválených projektov vo výške 92,4 mil. € (za zdroj ERDF) a 240 zmlúv o poskytnutí finančného príspevku z ERDF v celkovej výške takmer 90,5 mil. €. K uvedenému obdobiu bolo prijímateľom vyplatených 58,6 mil. € (za zdroj ERDF), čo tvorí 63,2 % zo záväzku pre program.

Na program cezhraničnej spolupráce **Maďarsko - Slovensko** bolo alokovaných 176 496 479 € z prostriedkov ERDF. Do konca roka 2013 bolo vyčerpaných takmer 88,72 mil. €, čo predstavuje 50,27 % z celkovej alokácie programu. V rámci programu bolo schválených 340 žiadostí o poskytnutie finančného príspevku.

Schválená alokácia ERDF pre Program cezhraničnej spolupráce **Poľsko – Slovenská republika 2007-2013** činí 159 535 701 €. V rámci programu boli vyhlásené 2 výzvy na predkladanie žiadostí o poskytnutie FP. K 31. decembru 2013 bolo schválených 116 projektov v hodnote viac ako 174 mil. € z ERDF. K uvedenému dátumu dosiahlo čerpanie prostriedkov ERDF za program sumu 93,5 mil. €, čo predstavuje 58,63 % alokácie na program.

V rámci programu cezhraničnej spolupráce **SK-AT 2007-2013** s alokáciou 59 906 355,13 € z prostriedkov ERDF bolo vyhlásených 11 kôl priebežnej výzvy na predkladanie žiadostí o poskytnutie finančného príspevku. K 31.12.2013 program eviduje 96 schválených projektov vo výške 58,34 mil. € (za zdroj ERDF) a 88 zmlúv o poskytnutí finančného príspevku z ERDF v celkovej výške takmer 56,45 mil. €. K uvedenému obdobiu bolo prijímateľom vyplatených 20,05 mil. € (za zdroj ERDF), čo tvorí 33,47 % zo záväzku pre program.

Čerpanie programu cezhraničnej spolupráce **ENPI HU-SK-RO-UA 2007-2013** je v súčasnosti 43,88 mil. € z prostriedkov ENPI, čo predstavuje približne 63,93 % alokácie pre program. K 31.12.2013 bolo uzatvorených 129 zmlúv.

V rámci regionálneho rozvoja (OPCS) boli v roku 2013 realizované platby prijímateľom pomoci na základe žiadostí o platbu systémom predfinancovania, zálohových platieb a refundácie v celkovej sume 17,1 mil. €

**Regionálny operačný program**

Odbor riadenia Regionálneho operačného programu a Odbor realizácie Regionálneho operačného programu zabezpečujú výkon úloh Riadiaceho orgánu pre **Regionálny operačný program** (ďalej len „ROP“).

Globálny cieľ ROP je definovaný ako „Zvýšenie dostupnosti a kvality občianskej infraštruktúry a vybavenosti územia v regiónoch“. Globálny cieľ ROP je napĺňaný prostredníctvom dosahovania špecifických cieľov ROP, ktorých napĺňanie je merateľné na úrovni prioritných osí ROP. Špecifické ciele ROP sú určené nasledovne:

1. Zvýšenie úrovne poskytovaných služieb v oblasti vzdelávania
2. Zvýšenie rozsahu a úrovne poskytovaných služieb v sociálnej oblasti
3. Posilnenie kultúrneho potenciálu regiónov a rozvoja cestovného ruchu
4. Posilnenie konkurencieschopnosti sídiel a zvýšenie kvality a bezpečnosti verejných priestranstiev
5. Zvýšenie úrovne dopravnej obslužnosti regiónov
6. Efektívne riadenie a implementácia ROP

7. Posilnenie kultúrneho potenciálu a konkurencieschopnosti regiónu NUTS 2 – Východ v súvislosti s realizáciou projektu Európske hlavné mesto kultúry – Košice 2013

Špecifické ciele ROP sú napĺňané prostredníctvom siedmich prioritných osí ROP Prioritná os 1 Infraštruktúra, Prioritná os 2 Infraštruktúra sociálnych služieb, sociálnoprávnej ochrany a sociálnej kurately, Prioritná os 3: Posilnenie kultúrneho potenciálu regiónov a infraštruktúry cestovného ruchu, Prioritná os 4: Regenerácia sídiel, Prioritná os 5: Regionálne komunikácie zabezpečujúce dopravnú obslužnosť regiónov, Prioritná os 6: Technická pomoc a Prioritná os 7 Európske hlavné mesto kultúry – Košice 2013.

ROP stanovuje stratégiu a prioritné osi podporované zo štrukturálnych fondov a zo zdrojov členského štátu, ich špecifické ciele, príspevok zo štrukturálnych fondov a ostatné finančné prostriedky v súlade s Nariadením Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č.1260/1999 („všeobecné nariadenie“) a v súlade s Nariadením Komisie (ES) č. 1828/2006 z 8. decembra 2006, ktorým sa stanovujú vykonávacie pravidlá nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a nariadenia Európskeho parlamentu a Rady (ES) č. 1080/2006 o Európskom fonde regionálneho rozvoja v znení neskorších zmien a doplnení („vykonávacie nariadenie“). Okrem toho Riadiaci orgán pre ROP postupuje pri implementácii ROP v súlade s ďalšími nariadeniami EÚ/ES, platnými právnymi predpismi Slovenskej republiky, najmä podľa zákona č. 111/2012, ktorým sa mení a dopĺňa zákon č. 528/2008 Z. z. o poskytovaní pomoci a podpory z fondov Európskych spoločenstiev v znení neskorších predpisov, ako aj ďalšími záväznými dokumentmi, najmä v súlade so Systémom riadenia štrukturálnych fondov a Kohézneho fondu na programové obdobie 2007 - 2013 v aktuálnom znení a Systémom finančného riadenia štrukturálnych fondov a Kohézneho fondu na programové obdobie 2007 – 2013 v platnom znení.

V priebehu roka bolo v zmysle harmonogramu výziev Riadiacim orgánom pre ROP zverejnených celkovo 8 výziev a jedno písomné vyzvanie, čo vytvára dobré predpoklady na úspešné dovŕšenie procesov kontrahovania v roku 2014.

Prvé štyri výzvy v rámci ROP boli vyhlásené v januári a februári 2013 a ostatné štyri výzvy boli vyhlásené v novembri a decembri 2013. Neskoršie zverejnenie výziev oproti plánovanému harmonogramu, resp. nevyrovnaný proces vyhlasovania výziev v priebehu roka ovplyvnilo niekoľko skutočností: vyhlásenie štyroch výziev koncom roka bolo ovplyvnené vykonaním zásadnej aktualizácie Príručky pre žiadateľa a úpravou procesov prijímania žiadostí o NFP útvarom implementácie programov regionálneho rozvoja v súčinnosti so sekciou riadenia, ktorá bola vzhľadom na rozsah a povahu zmien dokončená až v novembri 2013. Neskoršie vyhlásenie výzvy Intervencie do nehnuteľných kultúrnych pamiatok ROP‑3.1-2013/01 bolo ovplyvnené tiež zložitým procesom schvaľovania schémy štátnej pomoci Európskou komisiou, ktorý bol ukončený 06.11.2013. Vyhlásenie výzvy Výstavba nájomných bytov pre marginalizované komunity ROP-4.1b-2013/01 sa odvíjalo od ukončenia verejného obstarávania na projektovú dokumentáciu, ktorá mala byť súčasťou výzvy (proces verejného obstarávania bol ukončený 17.10.2013). Zverejneniu väčšiny výziev zároveň predchádzali náročné pracovné rokovania s viacerými partnermi, ktorých sa dotýkalo zameranie výzvy (napríklad RO pre ROP úzko spolupracoval so Splnomocnencom vlády SR pre rómske komunity pri príprave výziev ROP-2.1b-2013/01, ROP-4.1b-2013/01 a ROP‑4.1c‑2013/01, alebo s MK SR, MF SR pri príprave výzvy ROP-3.1-2013/01). Pripravované vyhlásenie poslednej plánovanej výzvy v rámci ROP s názvom Rekonštrukcia škôl s relevanciou k marginalizovaným rómskym komunitám je závislé od dátumu ukončenia schvaľovacieho procesu Európskej komisie k návrhu revízie ROP, ktorá bola podaná koncom roka 2013.

V období od 1.1.2007 do 31.12.2013 bolo zo strany Platobnej jednotky na CO predložených 108 súhrnných žiadostí o platbu v celkovej výške prostriedkov EÚ a ŠR na spolufinancovanie 1 241 983 998,13 €, z toho zo zdrojov EÚ:1 104 654 018,99 € a zo zdrojov ŠR: 137 329 979,14 €, pričom: 95 SŽP bolo schválených v plnej sume a13 SŽP bolo schválených v zníženej sume. Celková suma schválených SŽP k 31.12.2013 predstavuje sumu za zdroje EÚ a zdroje ŠR: 1 238 736 071,84 €, z toho 1 101 779 695,32 € zo zdrojov EÚ a 136 956 376,52 € zo zdrojov ŠR na spolufinancovanie.

Na financovanie projektov sa prijímateľom okrem refundovaných prostriedkov za realizované a schválené oprávnené výdavky poskytuje aj zálohové financovanie zo zdrojov štátneho rozpočtu (t.j. zálohové platby alebo predfinancovanie). K 31.12.2013 bolo na úrovni prijímateľov poskytnutých a k tomuto dátumu nezúčtovaných celkom 25 233 375,11 € (22 060 265,12 € za zdroj EÚ, 3 173 109,99 € za zdroj spolufinancovania zo štátneho rozpočtu). Celkové čerpanie Regionálneho OP k 31.12.2013 na úrovni Platobnej jednotky, t.j. súčet výdavkov schválených Certifikačným orgánom v súhrnných žiadostiach o platbu znížených o nezrovnalosti a prostriedkov poskytnutých prijímateľom, ktoré neboli k tomuto termínu zúčtované, predstavovalo sumu 1 254 599 721,94 €. Z toho za zdroj EÚ sumu 1 115 700 216,97 € a za zdroj spolufinancovania zo štátneho rozpočtu sumu 138 899 504,97 €. Podiel celkového čerpania za zdroj EÚ na úrovni Platobnej jednotky na celkovom záväzku 2007-2013 predstavoval za Regionálny OP 71,77 %.

**Rozpočtové výdavky na Regionálny rozvoj v roku 2013**

v € Tabuľka 1

|  |  |  |  |  |  |
| --- | --- | --- | --- | --- | --- |
| **Ukazovateľ** | **Pôvodný**  **rozpočet** | **Upravený**  **rozpočet** | **Skutočné**  **čerpanie** | **Index** | **Index** |
| skut./pôv. | skut./upr. |

|  |  |  |  |  |  |
| --- | --- | --- | --- | --- | --- |
| **Regionálny rozvoj** | **434 120 088** | **203 360 634** | **203 360 634** | **47** | **100** |
| v tom: výdavky EÚ | 375 996 467 | 175 338 184 | 175 338 184 | 47 | 100 |
| spolufinancovanie zo ŠR | 58 123 621 | 28 022 450 | 28 022 450 | 48 | 100 |

Prameň: MPRV SR, Návrh záverečného účtu za rok 2013

|  |
| --- |
| Vypracoval: NPPC - VÚEPP |